Euroopan parlamentin päätöslauselma Tunisiasta



Virallinen lehti nro 300 E , 09/12/2006 s. 0480 - 0482



P6_TA(2006)0269 Tunisia Euroopan parlamentin päätöslauselma Tunisiasta Euroopan parlamentti, joka - ottaa huomioon aiemmat päätöslauselmansa ihmisoikeustilanteesta Tunisiassa ja erityisesti 29. syyskuuta 2005 [1] ja 15. joulukuuta 2005 [2] antamansa päätöslauselmat, - ottaa huomioon Euroopan yhteisön ja sen jäsenvaltioiden sekä Tunisian välisen Euro-Välimeri-assosiaatiosopimuksen, joka tuli voimaan 1. maaliskuuta 1998 [3], - ottaa huomioon 21. toukokuuta 2003 päivätyn komission tiedonannon "Välimeren alueen kumppanimaiden kanssa toteutettavien, ihmisoikeuksiin ja demokratiakehitykseen liittyvien EU:n toimien lujittaminen" (KOM(2003)0294), - ottaa huomioon 12. huhtikuuta 2005 päivätyn komission tiedonannon "Kymmenen vuotta Euro-Välimeri- kumppanuusyhteistyötä: Työohjelma tulevan viisivuotiskauden haasteisiin vastaamiseksi" huhtikuulta 2005 (KOM(2005)0139), - ottaa huomioon komission 12. toukokuuta 2004 antaman tiedonannon (KOM(2004)0373) Euroopan naapuruuspolitiikasta sekä 4. heinäkuuta 2005 voimaantulleen EU-Tunisia-toimintasuunnitelman, - ottaa huomioon ihmisoikeusaktivistien suojelua koskevat neuvoston suuntaviivat, jotka hyväksyttiin kesäkuussa 2004, - ottaa huomioon neuvoston puheenjohtajavaltion ja komission 13. joulukuuta 2005 käymässä keskustelussa antamat julkilausumat Tunisian ihmisoikeuksista, - ottaa huomioon 14. helmikuuta 2006 antamansa päätöslauselman ihmisoikeus- ja demokratialausekkeesta Euroopan unionin sopimuksissa [4], - ottaa huomioon neuvoston puheenjohtajavaltioiden toimenpiteet Tunisian ihmisoikeustilanteen osalta syyskuusta 2005 toukokuuhun 2006, - ottaa huomioon Tunisian nimittämisen Euro-Välimeri-alueen parlamentaarisen edustajakokouksen puheenjohtajaksi 1. huhtikuuta 2006, - ottaa huomioon Euro-Välimeri-alueen parlamentaarisen edustajakokouksen poliittisen valiokunnan 7. kesäkuuta 2006 pitämän kokouksen, - ottaa huomioon Tunisian valinnan Yhdistyneiden kansakuntien (YK) ihmisoikeusneuvostoon ja sen sitoumukset ihmisoikeuksien alalla, - ottaa huomioon työjärjestyksen 103 artiklan 4 kohdan, A. palauttaa mieliin, että ihmisoikeudet ovat keskeinen osatekijä EU:n ja Tunisian suhteissa EU:n ja Tunisian välisen assosiaatiosopimuksen 2 artiklan ja Euroopan naapuruuspolitiikan toimintasuunnitelman mukaisesti, B. palauttaa tältä osin mieliin, että Tunisia on tässä toimintasuunnitelmassa sitoutunut edistämään demokratiaa ja perusvapauksien kunnioittamista kansainvälisten sopimusten mukaisesti ja että näiden sitoumusten täytäntöönpano on perusta Euroopan unionin ja Tunisian suhteiden kehitykselle, C. palauttaa mieliin, että komissio on esittänyt Tunisian viranomaisille kolme pyyntöä, jotka koskevat kansalaisyhteiskuntahankkeisiin osoitettujen eurooppalaisten varojen välitöntä vapauttamista, oikeusjärjestelmän uudistusohjelman täytäntöönpanoa sekä ihmisoikeuksien alivaliokunnan perustamista, D. toteaa tältä osin, että ainoa komission saavuttama tulos on ollut oikeuslaitoksen uudistamisen rahoittamista koskevan sopimuksen laatiminen, E. ottaa huomioon, että Tunisian parlamentti hyväksyi vuoden 2006 toukokuun alussa lain, jolla perustetaan kyseisessä sopimuksessa määrätty asianajajainstituutti, ilman, että asianajajien liiton kanssa käytyjen kuulemisien tuloksia otettiin huomioon, ja panee merkille, että tuomareiden ja lakimiesten riippumattomuutta käsittelevä Yhdistyneiden kansakuntien erityisedustaja ei ole vieläkään saanut kutsua Tunisian hallitukselta, F. panee huolestuneena merkille, että Tunisian ihmisoikeusliiton 27. ja 28. toukokuuta 2006 pidettäväksi aiottu kokous kiellettiin ja että ihmisoikeuksien puolustajia ja kansainvälisiä tarkkailijoita vastaan turvauduttiin voimatoimia ja väkivaltaa käyttäen, G. muistuttaa, että Tunisian ihmisoikeusliitto on ensimmäinen arabialainen ja afrikkalainen ihmisoikeusliitto ja yksi riippumattoman kansalaisyhteiskunnan kantavista voimista Tunisiassa, H. katsoo, että Tunisian ihmisoikeustilanne on edelleen huolestuttava ja että neuvoston ja komission tähänastiset toimenpiteet ovat osoittautuneet selvästi rajallisiksi, I. ottaa huomioon, että Tunisia sai Euro-Välimeri-alueen parlamentaarisen edustajakokouksen puheenjohtajuuden 1. huhtikuuta 2006 ja että kyseessä on merkittävä vastuu demokratian ja ihmisoikeuksien edistämisen alalla Euro-Välimeri-kumppanuuden yhteydessä, J. palauttaa mieliin Tunisian roolin rauhaan, hyvinvointiin ja demokratiaan perustuvan Euro-Välimerialueen kehittämisessä; 1. muistuttaa, että Tunisiaa ja Euroopan unionia on yhdistänyt vuodesta 1998 lähtien Euro-Välimeriassosiaatiosopimus, jonka 2 artiklassa oleva ihmisoikeuslauseke on olennainen osa sopimusta; 2. pahoittelee, että vapaus- ja ihmisoikeustilanne Tunisiassa on edelleen huolestuttava, ja vaatii Tunisian viranomaisia täyttämään maan kansainväliset sitoumukset; 3. odottaa saavansa Tunisian viranomaisilta selvityksen Tunisian ihmisoikeusliiton kokouksen kieltämisestä ja tunisialaisiin ihmisoikeuksien puolustajiin ja tuomareihin kohdistuneesta väkivallasta; 4. pyytää neuvoston puheenjohtajavaltiota esittämään julkilausuman Tunisian ihmisoikeusliiton kokouksen kieltämisestä sekä tunisialaisiin ihmisoikeuksien puolustajiin, asianajajiin ja tuomareihin kohdistuvasta väkivallasta; 5. toistaa pyyntönsä neuvostolle ja komissiolle assosiaationeuvoston kokouksen järjestämisestä Tunisian ihmisoikeustilanteesta keskustelemiseksi; 6. pyytää neuvostoa ja komissiota ryhtymään pikaisesti kaikkiin tarvittaviin toimiin suhteissaan Tunisian viranomaisiin, jotta kansalaisyhteiskuntahankkeisiin osoitetut eurooppalaiset varat vapautetaan ja että lakimies Mohammed Abbou vapautetaan; vaatii, että Tunisiassa taataan täysin ihmisoikeuksien pu olustajien toiminta EU:n kyseisestä asiasta antamien suuntaviivojen mukaisesti; 7. pyytää komissiota tekemään kaikkensa, jotta oikeusjärjestelmän uudistusta tukeva hanke takaisi oikeuslaitoksen riippumattomuuden ja tuomareiden vapaan toiminnan; pyytää samalla Tunisian viranomaisia suostumaan tuomareiden ja lakimiesten riippumattomuutta käsittelevän YK:n erityisedustajan vierailuun; 8. katsoo, että näiden meneillään olevien uudistusten toteuttamista on pidettävä Euroopan unionin ja Tunisian kumppanuuden painopisteenä ja että tämän toteuttamisen on oltava perusta EU:n ja Tunisian suhteiden harmoniselle kehittämiselle; 9. kehottaa parlamentaarisen Euro-Välimeri-edustajakokouksen puheenjohtajana toimivaa Tunisiaa helpottamaan edustajakokouksen työskentelyä parantamalla yhteistyötään ihmisoikeuksien kunnioituksen alalla, ja odottaa kyseisellä alalla näkyvää parannusta erityisesti parlamentaarisen Euro-Välimeri-edustajakokouksen seuraavaa täysistuntoa silmällä pitäen; 10. kehottaa puhemiestä välittämään tämän päätöslauselman neuvostolle, komissiolle, Tunisian hallitukselle ja parlamentille sekä Euro-Välimeri-alueen parlamentaarisen edustajakokouksen puhemiehistölle. [1] Hyväksytyt tekstit, P6_TA(2005)0368. [2] Hyväksytyt tekstit, P6_TA(2005)0525. [3] EYVL L 97, 30.3.1998, s. 2. [4] Hyväksytyt tekstit, P6_TA(2006)0056. --------------------------------------------------